ЦЕНТЪР ЗА ПОДКРЕПА ЗА ЛИЧНОСТНО РАЗВИТИЕ – ОБЩЕЖИТИЕ ЗА СРЕДНОШКОЛЦИ - РУСЕ






УТВЪРЖДАВАМ
ДИРЕКТОР: Х
                      /ХРИСТИНА ПЕТКОВА/



ГОДИШНА ПЛАН-ПРОГРАМА 
ЗА БЕЗОПАСНОСТ НА ДВИЖЕНИЕ ПО ПЪТИЩАТА
ЗА 2025 / 2026 ГОДИНА

Плана е приет на заседание на Педагогическия съвет /протокол 
№ 8/05.02.2025г./ и е утвърден със Заповед № 92/25.02.2025г


ОБЩИ ПОЛОЖЕНИЯ

Вътрешно-институционалната комисия по безопасност на движението е избрана на Педагогически съвет и е в състав:

Председател: Милена Лечева 
Членове: 
1. Лорете Йорданова
2. Цветан Драганов
През 2025 / 2026 г. обучението по Безопасност на движението по пътищата се осъществява по учебна програма, утвърдена от Министерството на образованието и науката. Обучението е задължително и се осъществява в съответствие с държавните образователни изисквания. Вътрешно-институционалната комисия по безопасност на движението информира и осигурява условия на възпитателите за участие в семинари и обучителни програми по БДП.

I .ОРГАНИЗАЦИЯ
1. Извършва се от директора на ЦПРЛ-Общежитие за средношколци – гр. Русе, със съдействието и участието на длъжностни лица от местните организации на МВР, Противопожарна охрана, Бърза медицинска помощ и други.
2. Подготовката се осъществява от възпитателите, определени със заповед от директора.
3. Със заповед на директора се ограничава достъпа на моторни превозни средства до двора на ЦПЛР–ОС и да се осигури системно наблюдение на прилежащата пътна инфраструктура.
4. Да се изготви оценка и анализ на транспортната инфраструктура в близост до ЦПЛР–ОС.
5. Своевременно директора да уведомява компетентните органи за наличие на опасни участъци и конфликтни точки, за да бъдат обезопасени. 
6. Ограничаване на възможностите за движение с високи скорости на преминаващите МПС край ЦПЛР–ОС.
7.  Периодични оперативни заседания на ВИКБДП.

II.	ЦЕЛИ
1. Опазване живота и здравето на учениците, на педагогическия и непедагогическия персонал в институцията.
2. Формиране у учениците на съзнателно и отговорно отношение към въпросите, свързани с безопасност на движението по пътищата, придобиване на основни знания и умения за разпознаване и преценка на опасните ситуации и фактори при тяхното участие в движението по пътя и оказване на помощ в случай на нужда.

III. ЗАДАЧИ
1. Формиране на система от специални знания, умения и навици, необходими за успешната адаптация към условията на движението по пътя.
2. Разширяване кръгозора на знанията на учениците чрез запознаване с основните опасности, способи за тяхното предотвратяване и защита на човека от въздействия с опасен характер, предизвикани от уличното движение.
3. Повишаване нивото на професионална подготовка и намаляване на безотговорността и неумението правилно да се определи собственото поведение при екстремни ситуации на пътя. 
4. Създаване на оптимални условия за безопасно придвижване на учениците от училище до ЦПРЛ-Общежитие за средношколци и обратно.


IV. ДЕЙНОСТИ И МЕРОПРИЯТИЯ

1. Планът на ВИКБДП се приема от Педагогическия съвет на ЦПЛР-Общежитие за средношколци.
Отг.: Председател на ВИКБДП
2. В началото на учебната година ВИКБДП да направи оглед и ако е нужно  да изготви предложение за обезопасяване на района на общежитието. 
			Отг.:  ВИКБДП     
3. [bookmark: _Hlk191567401]Запознаване на педагогическия колектив с дейността на УКБДП, нейната роля и място в обучението на учениците. Представяне на най-новите изисквания свързани с обучението по БДП. ВИКБДП и груповите възпитатели да обсъдят програмите и възможностите за ефективно провеждане на занятията по БДП.
Отг.: Членовете на ВИКБДП

4. Провеждане на срещи с родителите на учениците за указания за изработване на безопасен маршрут на всяко дете.
[bookmark: _Hlk191567734]		Отг.: Възпитатели

5. Разясняване на родителите ползата от носене на светли дрехи и светлоотразителни елементи за добра видимост на детето като участник в движението, употреба на предпазни колани от децата пътници; предпазни каски за деца велосипедисти, мотопедисти, скейбордисти и ролеристи.
		Отг.: Възпитатели

6. Да предвиди мероприятия за повишаване информираността на учениците, родителите и обществеността за безопасно поведение по пътищата на ниво групи в общежитието. Да определи формите за отчитането на дейностите.
                      Отг.: Групови възпитатели

7. При реализиране на дейностите по БДП като партньори да бъдат привлечени органи на държавната власт и на местното самоуправление, неправителствени организации, сдружения, родители, отделни граждани, известни личности и др.
                     Отг.: Възпитатели

8. Да се определят мерките на ниво ЦПЛР–ОС за ограничаване на ПТП с участие на ученици и намаляване на последствията от тях във връзка с Решение №16 от 17.01.2019 г. на Министерския съвет за приемане на интегриран подход „Безопасна система с визия нула загинали и тежко ранени”
Отг.: Членовете на ВИКБДП

9. Да се осъществява контрол на обучението и възпитанието по БДП в съответната група като се изготвя анализ и набележите необходимите корекционни мерки.
Отг.: Членовете на ВИКБДП

10. Системно да се осъществява инструктаж на учениците и родители за:

· Правилата за движение при усложнени метеорологични и пътни условия;

· Необходимостта от поставянето на знаци върху дрехите и раниците на учениците, видими в тъмната част на деня от другите участници в движението по пътищата;

· Поведението им като участници в движението по пътищата в учебно време и по време на ваканциите.
Отг.: Членовете на ВИКБДП и възпитателите

11.  В обучението и възпитанието на учениците по БДП да се използва системно актуализирана информация за ПТП с деца и ученици, публикувана на сайта на МВР в рубриката „Полена информация – безопасност на пътя – статистика”
Отг.: Групови възпитатели

12.  Да се стимулира участието в квалификационните форми във връзка с изискването за периодично обучение на 4 години за актуализиране и поддържане на знанията на педагогическите специалисти, на които са възложени учебни часове по БДП през настоящата учебна година.
Отг.: Възпитатели

13. В края на годината ВИКБДП докладва пред Педагогическия съвет за резултатите от дейността си, включително и за предложения до кмета за подобряване на прилежащата пътна структура преди началото на новата учебна година.

          
 V. ДЕЙСТВИЯ ПРИ ПТП С УЧЕНИЦИ.

Действията при ПТП с ученици и/или възпитатели:
1. При възникване на пътно-транспортно произшествие (ПТП) с ученици и/или възпитатели от ЦПРЛ-Общежитие за средношколци - гр. Русе, при които има пострадали, директорът задължително информира Началника на РУО-Русе, както следва:
- по телефона – до 1 час след узнаване за възникналото ПТП;
- с писмен доклад, съдържащ информация за пострадалите и за предприетите действия за уведомяване на родителите и институциите, имащи отношение към случилото се – след изясняване на обстоятелствата, в срок до 24 часа след узнаване за възникналото ПТП.
2. При ПТП с ученици, в рамките на една седмица от възникване на ПТП, се провежда извънреден педагогически съвет за анализ на състоянието на обучението по БДП в училище и причините за възникналото ПТП. В същият срок се провежда и обща родителска среща и извънреден инструктаж по безопасност и здраве при работа с учениците.

